
 24.10.2019
 BG
 Официален вестник на Европейския съюз
 L 270/60
 РЕГЛАМЕНТ ЗА ИЗПЪЛНЕНИЕ (ЕС) 2019/1757 НА КОМИСИЯТА
 от 23 октомври 2019 година
 за изменение на приложение I към Регламент за изпълнение (ЕС) 2018/659 по отношение на включването на Обединеното кралство Великобритания и Северна Ирландия и на териториите, зависими от Британската корона, в списъка на третите държави и части от територията на трети държави, от които е разрешено въвеждането в Съюза на живи еднокопитни животни и на сперма, яйцеклетки и ембриони от еднокопитни животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (1), и по-специално член 3, параграф 2 и член 9, параграф 1, буква в) от нея,
 като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (2), и по-специално член 17, параграф 3 от нея,
 като взе предвид Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (3), и по-специално член 2, буква и), член 12, параграфи 1, 4 и 5, член 13, параграф 2, членове 15, 16, 17 и 19 от нея,
 като има предвид, че:
 (1)
 На 29 март 2017 г. Обединеното кралство подаде нотификацията за намерението си да се оттегли от Съюза в съответствие с член 50 от Договора за Европейския съюз (ДЕС). На 11 април 2019 г. Европейският съвет в съгласие с Обединеното кралство прие Решение (ЕС) 2019/584 (4) за продължаване на срока по член 50, параграф 3 от ДЕС. В съответствие с посоченото решение срокът, предвиден в член 50, параграф 3 от ДЕС, беше допълнително удължен до 31 октомври 2019 г. Поради това правото на Съюза ще престане да се прилага спрямо Обединеното кралство и на неговата територия, считано от 1 ноември 2019 г. („датата на оттегляне“).
 (2)
 В Директива 2009/156/ЕО са определени ветеринарно-санитарните изисквания относно вноса на еднокопитни животни в Съюза. Предвидено е, че в Съюза могат да бъдат внасяни еднокопитни животни само от трети държави или части от трети държави, които са включени в списъка на третите държави, изготвен съгласно посочената директива, и само ако са придружени от здравен сертификат, отговарящ на образец, също изготвен съгласно посочената директива.
 (3)
 В Директива 92/65/ЕИО са предвидени ветеринарно-санитарните условия, регулиращи вноса в Съюза на сперма, яйцеклетки и ембриони от еднокопитни животни. Предвидено е, че в Съюза могат да бъдат внасяни стоки само от трети държави или части от трети държави, които са включени в списъка на третите държави, изготвен съгласно посочената директива, и само ако са придружени от здравен сертификат, отговарящ на образец, също изготвен